《出顺天门归阳翟二首 其二》
宋代·吕本中

渊明在柴桑，意亦惮远役。岂无好事人，助子了耕植。

还家赋归来，破自悔平昔。向时经由地，风雨晦行迹。

欣然倚南窗，谓此可容膝。孰知刘檀辈，生有五鼎食。

流风未遽远，此士真有力。伤哉谢太傅，辛苦至折屐。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。